Õõvastav oli kogeda, kuidas ajal, mil meid ohustab julgeolekukriis ja süveneb majanduskriis, tegid kevadel valitsusse saanud Reformierakond, Eesti 200 ja sotsid väikest osa inimesi puudutavast homoabielust peateema, sidudes selle üle hääletamise valitsuse usaldusküsimusega.
#000001
Samal ajal mäletame, kuidas siis, kui EKRE soovis valitsuses olles seda küsimust rahvahääletusele panna, kostsid liberaalid, et miks tahetakse sekkuda teiste magamistubadesse, et õhus on palju olulisemaid küsimusi.
#000002
Kuid niipea, kui praeguse valitsusliidu osapooled läbirääkimisi pidama hakkasid, pandi lauale seesama homoabielude teema, mida nad ise hellitavalt „abieluvõrdsuseks“ nimetavad. Referendum ei tulnud poole sõnagagi kõne alla.
#000003
Stenbocki maja pani kohe vikerkaarevärvid oma sotsiaalmeedia tasutapildiks, juba varem lehvisid need ideoloogilised sümbolid mitme saatkonna, riigiasutuse aga ka ettevõtte fassaadil või ees.
#000006
Niigi lõhestunud Eesti ühiskond oli saanud järgmise haava. Mille aoks seda kõike vaja on?
#000007
EKRE saadik Varro Vooglaid, kes SAPTK vedajana on aastaid abielu väärastamise vastu võidelnud, ütles Riigikogus, et rahvuskonservatiivid pööravad selle otsuse esimesel võimalusel tagasi
#000012
„Tänane päev läheb Eesti ajalukku suure häbiplekina, sest igati põhjendatult valetajate koalitsiooniks tembeldatud valitsus surub jõuga läbi abielu väärastamise seaduse, mis inimloomuse reaalsust eirates moonutab Eesti Vabariigis kehtivas õiguses abielu tähendust, hõlmates sellega ka homoseksuaalsed suhted ning andes nii-öelda homoseksuaalidele ka võõraste laste lapsendamise õiguse,“ kõneles ta, lisades, et sest riiki, mis nii käitub, on raske armastada ja austada. Samuti märkis ta, et nõnda kruvitakse sedasi üles ühiskondlikke pingeid, luuakse eeldusi sallimatuse kasvule ning õhutatakse vaenu ja konflikte. Ta näeb, et selle seaduse vastuvõtmisega kaasneb ka ideoloogiline ajupesu lasteaedadest alates.
#000013
„Me käsitleme Eesti Vabariigi Riigikogu otsust abielu ümber määratleda õigustühise ja rahvast sügavalt lõhestava riigivõimu kuritarvitamisena, millele astume vastu kõikide seaduslike vahenditega ning mille pöörame esimesel võimalusel tagasi,“ rõhutas Vooglaid.
#000014
Eesti Vabariigi Valitsuse profiilipilt sotsiaalmeedias – ei ühtegi viidet meie rahvusvärvidele.
#000015